b'\n_START_ARTICLE_\nJos\xc3\xa9 Mar\xc3\xada Arancedo\n_START_PARAGRAPH_\nJos\xc3\xa9 Mar\xc3\xada Arancedo (s. 26. lokakuuta 1940 Buenos Aires) on argentiinalainen roomalaiskatolinen arkkipiispa. H\xc3\xa4net vihittiin papiksi 16. joulukuuta 1967 ja nimitettiin Lomas de Zamoran vihkipiispaksi sek\xc3\xa4 Selemselaen titulaaripiispaksi 4. maaliskuuta 1988. Piispaksi vihkiminen seurasi 6. toukokuuta. P\xc3\xa4\xc3\xa4konsekraattorina toimi Desiderio Elso Collino, jota avustivat H\xc3\xa9ctor Gabino Romero ja Luis Teodorico St\xc3\xb6ckler._NEWLINE_19. marraskuuta 1991 Arancedo sai nimityksen Mar del Platan piispaksi, ja h\xc3\xa4net asetettiin t\xc3\xa4h\xc3\xa4n virkaan 15. joulukuuta. H\xc3\xa4net nimitettiin 13. helmikuuta 2003 ja asetettiin 30. maaliskuuta Santa Fe de la Vera Cruzin arkkipiispaksi.'